Saftu verwelkom ondersoek oor pryse vir kankermedikasieDie Suid-Afrikaanse mededingingskommissie ondersoek drie farmaseutiese maatskappy se pryse vir kankermedisyne. Foto: Pexels.com Die vakbondfederasie Saftu het gesê hy verwelkom die Mededingingskommissie se besluit om die pryse van kankermedikasie te ondersoek ná besware wat die advokate vir Borskanker, die Kanker-alliansie, die Kankervereniging van Suid-Afrika en Section27. “Die farmaseutiese maatskappye wat tans ondersoek word, sluit Roche in, wat borskankermedikasie in Suid-Afrika verskaf, Pfizer wat longkankermedikasie verskaf en Aspen wat medikasie vir verskillende vorme van kanker verskaf,” het Saftu in ŉ verklaring gesê. “Die kommissie sal ondersoek instel oor bewerings dat hierdie maatskappye kankerpasiënte uitbuit deur hul monopolie en deur buitensporige bedrae te vra vir medikasie wat lewens kan red en moontlik diegene se dood veroorsaak wat dit nie kan bekostig nie.” Inligting waaroor die kommissie beskik “bevestig dat borskankerbehandeling onbekostigbaar is” in Suid-Afrika en talle mediesefondsskemas weier om vir die behandeling te betaal, gebaseer op die koste. ŉ 12 maande-kursus van Roche se Herceptin in die privaat sektor kos meer as R500 000, en dit is selfs duurder indien ŉ hoër dosis vereis word. Borskankerpasiënte kan dus in die privaat en openbare sektor dus nie behandeling bekostig nie, het Saftu bygevoeg. Die kommissie ondersoek ook bewerings dat die maatskappye hul monopolie beskerm het deur patentewette te omseil deur “nuwe weergawes” van bestaande gepatenteerde produkte met geringe veranderinge registreer of net met ŉ nuwe naam, om generiese weergawes van dieselfde medikasie in die mark te vertraag. “Een van die maatskappye, Aspen, is pas met €5,2 miljoen beboet ná ŉ appèlaansoek, wat met sy portefeulje van onkologieprodukte wat in Italië versprei word, van die hand gewys is,” het Saftu gesê. “Tydens onderhandelinge oor medikasiepryse in Spanje in 2014, het Aspen vermoedelik ook gedreig om op te hou om kankerbehandeling te verkoop, tensy die minister van gesondheid instem om pryse tot en met 4 000% te verhoog. ŉ E-pos, wat uitgelek het, dui daarop dat personeel by Aspen selfs oorweeg het om voorraad te vernietig tydens die onderhandelingsproses. Dit is afpersing en uitbuiting. “Saftu stem met die Mededingingskommissie saam dat die gesondheidsorgbedryf, veral farmaseutiese maatskappye, is ŉ prioriteitsbedryf weens die negatiewe impak wat ŉ nie-kompeterende produk in die bedryf sal hê op gebruikers in die algemeen, en veral arm en weerlose mense.” Lees ook: Pryse vir kankermedikasie word ondersoek